Diari Oficial de la Generalitat Valenciana


Sumari del DOGV 7400, del 11-11-2014 (2014/10041)

Resolució de 24 d'octubre de 2014, de la Conselleria d'Educació, Cultura i Esport, per la qual es desistix de la licitació número 5/14-SE. Servici de restauració d'impresos i manuscrits del patrimoni bibliogràfic de la Biblioteca Valenciana Nicolau Primitiu.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7400

Data del DOGV
:   11-11-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/10227


Data del document
:   24-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * adjudicació de contracte administratiu
    * contracte de serveis

Resolució de 24 d'octubre de 2014, de la Conselleria d'Educació, Cultura i Esport, per la qual es desistix de la licitació número 5/14-SE. Servici de restauració d'impresos i manuscrits del patrimoni bibliogràfic de la Biblioteca Valenciana Nicolau Primitiu. [2014/10218]  
Amb data 10 de setembre de 2014, mitjançant una resolució de la directora general de Cultura, dictada per delegació de la consellera d'Educació, Cultura i Esport (RC 26.03.2013, DOCV 6993), es va aprovar l'expedient per a la contractació del servici de restauració d'impresos i manuscrits del patrimoni bibliogràfic de la Biblioteca Valenciana Nicolau Primitiu, expedient 05/14-SE. L'anunci de licitació es va publicar en el Diari Oficial de la Comunitat Valenciana número 7369 el 26 de setembre de 2014.  
En la fase posterior a l'obertura de la documentació administrativa s'ha observat l'existència d'error material, ja que revisats el quadro de característiques i el plec de prescripcions tècniques aprovats, s'observa discrepància entre ambdós documents, quant a la descripció dels criteris de solvència tècnica, i els requisits exigits al personal adscrit a l'execució del contracte, pel que fa al temps d'experiència acreditada i a les titulacions requerides a l'equip de treball adscrit.  
  
Esta circumstància, tractant-se d'un evident error en la determinació dels requisits per a acreditar la solvència tècnica exigida, ha provocat que les ofertes dels licitadors al procediment no siguen coherents, la qual cosa impedix la valoració objectiva d'estes al no poder aplicar-se a tots ells criteris de qualificació suficients per a garantir la correcta execució del contracte.  
L'article 1 del Reial Decret Legislatiu 3/2011, de 14 de novembre, que aprova el text refós de la Llei de Contractes del Sector Públic, establix els principis de llibertat d'accés a les licitacions, la no-discriminació i igualtat de tracte entre els candidats, així com la racionalització i eficiència en la utilització dels recursos propis i el control del gasto.  
  
D'altra banda, l'article 155 del text refós de la Llei de Contractes del Sector Públic permet el desistiment dels procediments per infracció no esmenable de les normes de preparació i adjudicació del contracte.   
  
Sobre la base dels anteriors antecedents de fet i fonaments de dret, per raons de seguretat jurídica i interés públic, resolc:  
  
  
Desistir del procediment de contractació del servici de restauració d'impresos i manuscrits del patrimoni bibliogràfic, de la Biblioteca Valenciana Nicolau Primitiu, expedient 05/14-SE.  
  
De conformitat amb el que establixen els articles 107,116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
  
València, 24 d'octubre de 2014.- La directora general de Cultura, p. d. (R 26.03.2013, DOCV 6993): Marta Alonso Rodríguez.